ai4bharat/Pralekha huggingface dataset:
پارلیمانی امور کی وزارت
26 نومبر کو یومِ آئین ، پارلیمنٹ کے سینٹرل ہال میں منایا جائے گا
عزت مآب صدرِ جمہوریہ ٔ ہند دن میں گیارہ بجے سے پارلیمنٹ کے سینٹرل ہال میں یومِ آئین کے جشن کی قیادت کریں گے
اس موقع پر محترم نائب صدرِ جمہوریہ ، وزیر اعظم ، اسپیکر ، وزراء ، ارکانِ پارلیمنٹ اور دیگر اہم شخصیات بھی موجود ہوں گی
عوام سے درخواست کی گئی ہے کہ وہ کووڈ – 19 پروٹوکول پر عمل کرتے ہوئے اپنے اپنے مقامات سے 26 نومبر ، 2021 ء کو آئین کا دیباچہ پڑھنے میں صدرِ جمہوریہ کے ساتھ شریک ہوں
زیادہ سے زیادہ جن بھاگیداری کو یقینی بنانے کے لئے پارلیمانی امورکی وزارت نے دو پورٹل تیار کئے ہیں
ایک پورٹل 23 زبانوں میں  آئین کا دیباچہ آن لائن پڑھنے کے لئے ہے 
دوسرا پورٹل  آئینی جمہوریت پر آن لائن کوئز کے لئے ہے
کوئی بھی شخص کہیں سے بھی شرکت کر سکتا ہے اور سرٹیفکیٹ حاصل کر سکتا ہے
نئی دلّی ،25 نومبر/ آزادی کا امرت مہوتسو بھارت کی ترقی اور اس کے عوام ، کلچر اور کامیابیوں کی شاندار 75 سالہ تاریخ کا جشن منانے کے لئے حکومتِ ہند کی ایک پہل ہے ۔ اس مہوتسو کے ایک حصے کے طور پر، بھارت 26 نومبر کو پارلیمنٹ ہاؤس کے سینٹرل ہال میں جوش و خروش کے ساتھ یومِ آئین منا رہا ہے ۔
بھارت کے عزت مآب صدرِ جمہوریہ دن میں گیارہ بجے سے پارلیمنٹ کے مرکزی ہال سے یومِ آئین کی تقریبات کی قیادت کریں گے ۔
اس موقع پر محترم نائب صدرِ جمہوریہ ، محترم وزیر اعظم ، محترم اسپیکر ، وزراء ، ارکانِ پارلیمنٹ اور دیگر شخصیات موجود ہوں گی ۔ اس تقریب کو سنسد ٹی وی / ڈی ڈی / اور آن لائن پورٹلوں کے ذریعے براہ راست نشرکیا جائے گا ۔
عزت مآب صدرِ جمہوریہ کی تقریر کے بعد پوری قوم کو ، اُن کے ساتھ مل کر آئین کا دیباچہ پڑھنے کی دعوت دی گئی ہے ۔ وہ آئینی جمہوریت پر ایک آن لائن کوئز کا افتتاح بھی کریں گے  ۔ 23 زبانوں  میں آئین کا دیباچہ پڑھنے سے متعلق پورٹل آج آدھی رات سے کام کرنے لگے گا ۔سرٹیفکیٹ  سے ڈاؤن لوڈ کئے جا سکیں گے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 13291
(Visitor Counter : 109
وزارت خزانہ
نجی شعبے کا ہندوستان کی نمو کی بحالی میں کلیدی کردار ہے، حکومت آسانیاں پیدا کرے گی:وزیر خزانہ
شفافیت اور ٹیکس استحکام اس سال بجٹ کے لئے اہم ترین رہبرانہ اصول
نئی دہلی 05فروری 2021:محکمۂ خزانہ اور کارپوریٹ امور کی مرکزی وزیر محترمہ نرملا سیتارمن نے کہا ہے کہ مرکزی بجٹ 2021-22 حکومت کے ذریعہ زیادہ سرمایہ اخراجات پیش کرتا ہے جبکہ اس میں نجی شعبے کی بڑے پیمانے پر ساجھیداری بھی مضمر ہے۔ محترمہ سیتارمن نے آج یہاں مرکزی بجٹ 2021-22 پر ہندوستانی صنعتوں کی کنفڈریشن کے ساتھ ورچوئل میٹنگ میں اعلیٰ سی او اوز کو مخاطب کیا۔
وزیر خزانہ نے کہا کہ اگرچہ حکومت مجوزہ ڈیولپمنٹ فائنانس انسٹی ٹیوٹ کے لئے کچھ سرمایہ فراہم کرے گی تاہم ڈی ایف آئی مارکیٹ سے بھی سرمایہ حاصل کرے گی۔ اس کے علاوہ ڈی ایف آئی بل نجی DFI کے لئے قانونی مقام بھی فراہم کرے گا۔ اسی طرح غیر منافع بخش اثاثوں کے بندوبست کے لئے اثاثے کی تنظیم نو کمیٹیکو خود بینکوں کے ذریعہ حکومت کی مدد سے ہولڈنگ کمپنی کی طرح چلایا جائے گا۔
بجٹ کے لئے کلیدی رہبرانہ اصولوں کے بارے میں وزیر خزانہ شفافیت پر توجہ مرکوز کی۔ کووڈ-19 ٹیکس کی توقع کے برعکس حکومت بجٹ ترغیبات کے لئے فنڈ مہیا کرنے کی غرض سے بڑھے ہوئے ٹیکسوں کے بجائے زیادہ قرضوں کا راستہ اختیار کیا۔
خاص توجہ والے شعبوں کی تفصیل بتاتے ہوئے وزیر خزانہ نے کہا کہ جن شعبوں پر خاص دھیان دیا گیا ہے ان میں بنیادی ڈھانچہ شامل ہے۔ جس سے نجی شعبے کو آسانیاں ملیں گی جن میں بجلی، سڑکیں، بندرگاہیں، ہوائی اڈے وغیرہ شامل ہیں۔ صحت نگہداشت اور زراعت دیگر ترجیحی شعبے ہیں۔
لگاتار مذاکرات پر زور دیتے ہوئے محترمہ نرملا سیتارمن نے کہا کہ CIIکے ساتھ ان کی بات چیت سے پالیسی سازی میں عصری طرز فکر کے امتزاج میں مدد ملی ہے۔ وزیر خزانہ نے بجٹ تجاویز پر دیانت دارانہ عملدرآمد کا وعدہ کیا۔
بجٹ تجاویز پر صنعتوں کے ردعمل پر بات کرتے ہوئے CIIکے صدر جناب اودے کوٹک نے کہا کہ بجٹ ایک نمایاں پالیسی دستاویز کی نظیر ہے جس میں معیشت کی ضرورتوں کا ازالہ کیا گیا ہے۔ انھوں نے اعلانات کی جرأت مندانہ نوعیت کی ستائش کی جس میں ترقی اور شفافیت پر توجہ مرکوز کی گئی ہے انھوں نے بجٹ ٹیم کو مبارکباد دی۔
جناب کوٹک نے وزیر خزانہ کو پھر سے یقین دہانی کرائی کہ نجی شعبہ ہندوستان کو ایک عظیم ہندوستان بنانے کے لئے حکومت کے ساتھ قدم سے قدم ملا کر چلے گا۔
فائنانس اور ریونیو سکریٹری ڈاکٹر اجے بھوشن پانڈے، اخراجات کے سکریٹری جناب ٹی ۔وی۔ سومناتھن، اقتصاد امور کے سکریٹری جناب ترون بجاج اور ملک بھر سے 180 صنعتوں کے سرکردہ افراد اس بات چیت میں موجود تھے۔
نائب صدر جمہوریہ ہند کا سکریٹریٹ
مقننہ، عدلیہ اور عاملہ کا ہم آہنگی سے کام کرنا جمہوریت کے لیے ضروری ہے – نائب صدر جمہوریہ
نائب صدر جمہوریہ نے ہندوستانی آئین کو دنیا کے بہترین آئینوں میں سے ایک قرار دیا
ہندوستانی پارلیمانی جمہوریت دنیا کی دیگر جمہوریتوں کے لیے رہنمائی کرنے والی روشنی ہے – جناب دھنکر
نائب صدر جمہوریہ نے آئی آئی سی میں یوم آئین – 2022 کے موقع پر خطاب کیا
نائب صدر، جناب جگدیپ دھنکر نے آج اس بات پر زور دیا کہ حکمرانی کے تین ستونوں یعنی مقننہ، عدلیہ اور عاملہ کا ہم آہنگی سے کام کرنا جمہوریت کے لیے بہت ضروری ہے۔
انہوں نے اس بات پر زور دیا کہ اختیارات کی علیحدگی کے نظریے کی عظمت کا احساس اس وقت ہوتا ہے جب مقننہ، عدلیہ اور عاملہ بہترین طور پر مل جل کر کام کرتے ہیں، احتیاط کے ساتھ متعلقہ دائرہ اختیار کے دائرہ کار کی سختی سے پابندی کو یقینی بناتے ہیں۔ انہوں نے ان تمام معزز اداروں کے سربراہوں پر زور دیا کہ وہ سنجیدگی سے غور و فکر کریں تاکہ آئین کی روح اور جذبے کے مطابق ایک صحت مند ماحولیاتی نظام کا ارتقا ہو سکے۔
نائب صدر جمہوریہ نے یہ باتیں آج نئی دہلی کے انڈیا انٹرنیشنل سینٹر میں یوم آئین – 2022 کے موقع پر ’’ہندوستان کا آئین اور ہندوستانی جمہوریت: کیا مقننہ، عدلیہ اور عاملہ اپنے آئینی مینڈیٹ پر ایمانداری سے قائم ہیں؟‘‘ کے موضوع پر گفتگو کرتے ہوئے کہیں۔ ۔
ہندوستانی آئین کو دنیا کے بہترین آئینوں میں سے ایک قرار دیتے ہوئے، جناب دھنکر نے کہا کہ آئین ساز اسمبلی کے ارکان بے مثال اسناد اور بے پناہ تجربہ کے ساتھ بہت زیادہ باصلاحیت تھے۔ انہوں نے مزید کہا، ’’ہر الیکشن کے ساتھ نمائندگی کے میلان میں بتدریج مستند اضافہ ہوا ہے۔ اس وقت پارلیمنٹ عوام کی مرضی، خواہشات اور نفاذ حکم کی صداقت کے ساتھ عکاسی کر رہی ہے، ایسا پہلے کبھی نہیں ہوا۔‘‘
آئین کے دیباچے سے ’’ہم، ہندوستان کے لوگ‘‘الفاظ کا حوالہ دیتے ہوئے، نائب صدر جمہوریہ نے زور دیا کہ مقننہ میں عوام کے منتخب نمائندوں کے ذریعہ مقدس طریقہ کار کے ذریعہ لوگوں کی پاسداری اعلیٰ ترین ہے اور یہ ہمارے آئین کی ایک ناقابل تنسیخ خصوصیت ہے۔
اس بات کا ذکر کرتے ہوئے کہ ترمیم کی دفعات کی شکل میں تبدیلی کے آلات آئین کو ایک مسلسل ارتقا پذیر عہد نامہ بناتے ہیں، نائب صدر جمہوریہ نے اس بات پر روشنی ڈالی کہ آئین سازوں نے تصور کیا تھا کہ ایسے حالات پیدا ہوں گے جو مقننہ کے لیے اس بات کو لازم بنائیں گے کہ وہ وقت کی ضرورت کے مطابق آئین میں ترمیم کریں۔ اس سلسلے میں، انہوں نے ترامیم کے ذریعے حصہ IX، IX A اور IX B کو شامل کرنے کی مثال پیش کی جس کے ذریعے پنچایتی راج، میونسپلٹیز اور کوآپریٹو سوسائٹیز کے لیے ایک تبدیلی کا طریقہ کار متعارف کرایا گیا تھا۔
ہندوستانی پارلیمانی جمہوریت کو دنیا کی دیگر جمہوریتوں کے لیے رہنمائی کرنے والی روشنی بتاتے ہوئے نائب صدر جمہوریہ نے ہر ایک سے مطالبہ کیا کہ وہ ہمارے آئین میں درج اقدار کو فروغ دینے کا عہد کریں اور ایک ایسے بھارت کی تعمیر کے لیے جدوجہد کریں جس کا تصور ہمارے بانیوں نے کیا تھا۔
اس موقع پر جناب شیام سرن، صدر، آئی آئی سی؛ جناب کے این شریواستو، ڈائرکٹر، آئی آئی سی کے ٹرسٹیز اور دیگر معززین موجود تھے۔
جل شکتی وزارت
سرسوتی دریا کا احیاء
جیسا کہ حکومت ہریانہ کی طرف سے اطلاع دی گئی ہے کہ سال 2017 ء میں، حکومت ہریانہ نے کروکشیتر میں کروکشیتر یونیورسٹی میں دریائے سرسوتی پر تحقیق کے لیے ایک سنٹر آف ایکسیلنس  قائم کیا ہے۔ سی ای آر ایس آر کا مشن جغرافیائی سائنسی طور پر قدیم چینلوں کو نمایاں کرنا اور برصغیر ہند کے مقدس سرسوتی دریا کے نظام میں پرورش پانے والی تہذیب کے قدیم کلچر کی توثیق کرنا ہے۔ ابتدائی طور پر سی ای آر ایس آر کے لیے 20 روپئے کی رقم منظور کی گئی تھی ۔ سر دست ، سی ای آر ایس آر کو سالانہ 50 لاکھ روپئے کی امداد فراہم کی جا رہی ہے ۔
اس کے علاوہ، سال، 2015 ء میں، حکومت ہریانہ نے سرسوتی ہیریٹیج ڈیولپمنٹ بورڈ تشکیل دیا تھا ۔ بورڈ کا مشن ’سرسوتی کے بہاؤ ‘ کے ساتھ سرسوتی دریا کا احیاء کرنا اور سرسوتی دریا کے آس پاس ، اس کی وراثت کو بحال کرنا ، سرسوتی وراثت کی اہمیت اور اس کی وسعت کے بارے میں بیداری پیدا کرنا، سیاحت کو فروغ دینا ، ثقافتی کاریڈور قائم کرنا ، آبی ذخائر کی تعمیر/ترقی اور تحقیقی دستاویزات، تحقیقی مقالوں کی اشاعت اور سرسوتی دریا اور اس کے قدیم چینلوں پر ، اس کی وراثت سے متعلق مونو گراف اور رپورٹوں وغیرہ کی اشاعت کرنا ہے ۔
سرسوتی ہیریٹیج ڈیولپمنٹ بورڈ عوام میں بیداری پیدا کرنے کے لیے درج ذیل مخصوص سرگرمیاں انجام دیتا ہے:
- بورڈ ہر سال بسنت پنچمی کے موقع پر سرسوتی مہوتسو مناتا ہے۔
- بورڈ ہر سال معروف یونیورسٹیوں اور کالجوں کے ساتھ مل کر بین الاقوامی کانفرنسوں اور سیمیناروں کا اہتمام کرتا ہے۔ اور
- دسویں جماعت کے نصاب میں سرسوتی سندھ کی تہذیب کا ایک باب شامل کیا گیا ہے۔
یہ معلومات جل شکتی کے وزیر مملکت جناب بشویشور ٹوڈو نے آج راجیہ سبھا میں ایک سوال کے تحریری جواب میں فراہم کیں ۔
۔۔۔۔۔۔۔۔۔۔۔۔۔ ۔ ۔ ۔۔ ۔ ۔ ۔۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U.No. 7428
(Visitor Counter : 39
جدید اور قابل تجدید توانائی کی وزارت
انڈین رینیوایبل انرجی ڈیولپمنٹ ایجنسی نے میونخ میں “انٹرسولر یورپ 2023” نمائش میں شرکت کی اور زیادہ پائیدار مستقبل کی طرف اس منتقلی کو آگے بڑھانے کے لیے عالمی ذمہ داران کے ساتھ رابطہ کیا
انڈین رینیوایبل انرجی ڈیولپمنٹ ایجنسی  نے جرمنی کے میونخ میں 14 سے 16 جون 2023 تک منعقد ہونے والی تین روزہ “انٹرسولر یورپ 2023” نمائش میں شرکت کی۔ نئی اور قابل تجدید توانائی کی وزارت کے انتظامی کنٹرول کے تحت حکومت ہند کا  کا ایک منی رتن ادارہ ایریدا نے نمائش میں مہمانوں کو تنظیم کے بارے میں آگاہی فراہم کرنے کے لیے ایک پویلین قائم کیا تھا۔ پویلین میں آنے والوں کو قابل تجدید توانائی کے منصوبوں کی مالی اعانت، توانائی کی کارکردگی کو فروغ دینے اور ہندوستان میں قابل تجدید توانائی کے شعبے کی ترقی کی معاونت میں ایریدا کے اقدامات کے بارے میں جاننے کا موقع ملا۔ پویلین نے خاص طور پر توانائی کی منتقلی کے اہم وقت میں اور ایریدا کے ابتدائی عوامی پیشکش  پلان کے رُخ پر ایریدا کے ساتھ نیٹ ورکنگ اور ممکنہ کاروباری مواقع کی تلاش کے لیے ایک پلیٹفارم کے طور پر بھی اپنا کردار ادا کیا ۔
پویلین کا افتتاح سی ایم ڈی، ایریدا، پردیپ کمار داس نے کیا۔ نمائش میں ایریدا کی شرکت کے بارے میں بات کرتے ہوئے سی ایم ڈی نے کہا کہ انٹر سولر یورپ نے ایریدا کو قابل تجدید توانائی کے فنانسنگ ڈومین میں اپنی کامیابیوں اور مہارت کو سامنے لانے کا ایک قیمتی موقع فراہم کیا۔ ہمیں اسشاندار نمائش کا حصہ بننے پر خوشی محسوس ہو رہی ہے۔
اس نے ہمیں عالمی ذمہ داران کے ساتھ تعاون کو فروغ دینے، خیالات کا تبادلہ کرنے اور ایک ماحول دوست اور زیادہ پائیدار مستقبل کی طرف منتقلی کے سفر کو آگے بڑھانے کی اجازت دی ہے۔
نمائش میں ٹیم ایریدا نے کریڈٹ کی موجودہ لائن، تکنیکی مدد کی پیشرفت کا جائزہ لینے اور نئی اور ابھرتی ہوئی قابل تجدید توانائی کی ٹکنالوجیوں کی مدد کے لیے مستقبل کے ممکنہ تعاون پر تبادلہ خیال کرنے کے لیے کے ایف ڈبلیو ڈویلپمنٹ بینک کے ساتھ میٹنگ کی۔ باہمی تعاون کے مواقع تلاش کرنے اور شراکت داری کو آگے بڑھانے کے لیے کامرز بینک، جرمنی کے ساتھ بھی ایک میٹنگ ہوئی۔
ایریڈا کے عہدیداروں نے کونسٹینز میں آر سی ٹی جی ایم بی ایچ کا بھی دورہ کیا اور اپنی طرف سے اپنے عالمی آپریشنز پر ایک مختصراً آگاہی دی۔ انڈوسول سولر مینوفیکچرنگ پروجیکٹ کے لیے آر سی ٹی جی ایم بی ایچ ٹیکنالوجی فراہم کرتا ہے۔ فریقین نے اس پروجیکٹ کے لیے ٹیکنالوجی اور کامیابیوں کے علاوہ سرمائے اور آپریٹنگ اخراجات پر تبادلہ خیال کیا۔
انٹرسولریورپ 2023 میں ایریڈا کی شرکت قابل تجدید توانائی کے عالمی منظر نامے میں اپنا کردار ادا کرنے اور پائیدار ترقی کے طریقوں کو فروغ دینے کے اس کے عزم کو سامنے لاتی ہے۔ باہمی تعاون کی کوششوں اور اختراعی حلوں کے ذریعے ایریڈا اپنے قابل تجدید توانائی کے نشانوں کو پار کرنے اور آب و ہوا میں تبدیلی کے چیلنج سے نمٹنے کے رُخ پر ہندوستان کے سفر میں مسلسل ایک اہم کردار ادا کر رہا ہے۔
وزارت آیوش
روایتی ادویات کے میدان میں تعاون کے لئے وزارت آیوش ، حکومت ہند اور ڈبلیو ایچ او کے مابین معاہدے پر دستخط
عالمی ادارہ صحت کے علاقائی روایتی ادویات پروگرام کےلئے آیوش ماہرین کی ڈیپوٹیشن کےلئے وزارت آیوش،حکومت ہند اور عالمی ادارہ صحت کے جنوب مشرقی دفتر  کے مابین ایک معاہدے پر دستخط کئے گئے۔ دستخط تقریب نئی دہلی ڈبلیوایچ او ایس ای آر او میں منعقد کی گئی۔
وزارت آیوش ،حکومت ہند میں سکریٹری ویدھ راجیش کوٹیچا اور ڈبلیو ایچ او جنوب –مشرقی ایشیا خطے کی علاقائی ڈائریکٹر ڈاکٹر پونم کھیترپال سنگھ نے معاہدے پر دستخط کئے۔
علاقائی روایتی ادویات کام کے منصوبے کو نافذ کرنے والے ڈبلیو ایچ او ایس ای اے آئی کو حمایت دینے کےلئے یہ پہل کی گئی ہے،جس میں آیوروید اور ادویات کے دیگر ہندوستانی روایتی طریقے کارون سمیت روایتی ادویات خدمات کے محفوظ اور موثر استعمال پر خصوسی زور دیاگیا ہے اور قومی صحت کی دیکھ بھال کے نظاموں سے مناسب طریقے سے جوڑا گیا ہے ۔روایتی ادویات کے شعبہ میں ایس ای آر ملکوں کی صلاحیت کو مضبوط کرنے کےلئے بھی کوشش کی جائیں گی۔
یہ ساجھے داری جنوب-مشرقی علاقے کے ملکوں میں پالیسیوں کو آگے بڑھانے اور روایتی ادویات کے کردار کو مضبوط کرنے کے مقصد سے کام کے منصوبوں کو نافذ کرنے کےلئے آیوش اور ڈبلیو ایچ او کی وزارت کی مشترکہ طورپر کوشش بھی ہوگی۔
اس ساجھے داری کی ابتدائی تقریب ،ڈبلیو ایچ او جنوب مشرقی ایشیا کی علاقائی ڈائریکٹر ڈاکٹر پونم کھیترپال سنگھ نے کہا،’’ڈبلیو ایچ او اور حکومت ہند کے درمیان قریبی اور دوستانہ تعاون کے جذبے میں آپسی ڈمہ داریوں کو پورا کرنے کےلئے ،کئی دہائیوں سے لے کر دونوں فریقوں کے درمیان16جولائی 1952 کو مکمل ہوئے بنیادی سمجھوتے جتنا پرا نا ہے۔آج کا معاہدہ رسمی طورپر روایتی ادویات کے شعبہ میں اس تعاون کی توسیع کرے گا،جو صحت کی آفاقی کوریج حاصل کرنے کےلئے ہماری مشترکہ تلاش میں ایک اہم ذریعہ ہے۔‘‘
اس موقع پر وزارت آیوش میں سکریٹری ویدھ کوٹیچا نے کہا کہ وزارت آیوش آیوروید ،یوگ اور دیگر ہندوستانی روایتی ادویات کے نظام  کے شعبہ میں ڈبلیو ایچ او کے ساتھ پہلے ہی مختلف قسم کی بات چیت کر چکا ہے اور یہ ہندوستانی طریقوں جنوب مشرقی ایشیائی ملکوں،افریقی ملکوں، یورپی ملکوں،لاطینی امریکہ وغیرہ میں ادویاتی طریقوں کے طورپر زیادہ مقبول اور قابل قبول ہورہی ہے۔
آیوش،سکریٹری نے کہا کہ اس ساجھے داری کے ایک بڑے نتیجے کے طورپر،وزارت آیوش اور ڈبلیو ایچ اومتعلقہ ملکوں میں روایتی نظاموں کو باقاعدہ کرنے،متحد کرنے اور آگے بڑھانے کےلئے ایس ای اے آر  رکن ملکوں کے سامن پیدا مختلف چیلنجوں کی شناخت کرنے کےلئے کام کریں گے۔اس کےعلاوہ ،وزارت آیوش اور ڈبلیو ایچ او رکن ملکوں کی مناسب پالیسیاں بنانے/باقاعدہ ڈھانچہ تیار کرنے میں مدد کریں گے،عوامی صحت میں ٹی اے ایم کو جوڑنے کےلئے دی گئی اطلاع /سرگرمیوں کا تبادلہ اور کمیونٹی کےلئے ٹی اے ایم کے بارے میں معلومات کی تشہیر کریں گے۔
اس موقع پر ،وزارت آیوش ،حکومت ہند اور ڈبلیو ایچ او ایس ای اے آر دفتر نے کووڈ پر ایک عوامی صحت تحقیقی منصوبہ شروع کرنے پر بھی اتفاق کا اظہار کیا۔ اس پروجیکٹ کو ڈبلیو ایچ او ایس ای اے آر او اور وزارت آیوش کا مشترکہ تعاون حاصل ہے۔
ش ح ۔ا م۔ م ف۔
U: 1581
(Visitor Counter : 119
بجلی کی وزارت
این ٹی پی سی نے حرارتی بجلی پلانٹس میں ایک ساتھ کئی طرح کے ایندھن جلانے کےلئے حیاتیاتی ایندھنوں کی خریداری کی بولیوں کو مدعو کرنے کےلئے کہا ہے
ایک ساتھ کئی ایندھن جلانے سے فصلوں کی باقیات جلانے سے پیدا ہونے والی آلودگی پر قابو پانے میں مدد ملے گی
ایک ساتھ کئی ایندھن جلانےسے پروسیسنگ میں بڑے پیمانے پر دیہی روزگار کے موقعوں کے ساتھ ساتھ حیاتیاتی ایندھن کےلئے سپلائی چین بنانے میں بھی مدد ملے گی
این ٹی پی سی لمیٹڈ ، جو ہندوستان کی سب سے بڑی بجلی بنانے والی کمپنی ہے اور وزارت بجلی کے تحت ایک پی ایس یو ہے ، نے کی اپنے مختلف تھرمل پلانٹوں کے لئے بایو ماس پیلیٹس کی خرید کے لئے گھریلو مسابقتی بنیاد  پربولیاں مدعو کی ہیں۔فصل کے باقیات کو جلانے سے ہونے والی فضائی آلودگی کے مسئلے سے نمٹنے کےلئے یہ قدم اٹھایا گیا ہے۔این ٹی پی سی نے رواں سال میں اپنے 17بجلی پلانٹوں میں 50 لاکھ ٹن پرالی کی کھپت ہونے کا اندازہ لگایا ہے۔ ان میں این ٹی پی سی کوربا  ، این ٹی پی سی فرقا  ، این ٹی پی سی دادری  ، این ٹی پی سی کڑگی  ، این ٹی پی سی سیپت  اور این ٹی پی سی ریہند پلانٹ بھی شامل ہیں۔
این ٹی پی سی کے ذریعہ جاری ایک بیان کے مطابق ،اس نے پہلی بار سال 2017 میں تجرباتی طورپر اس انوکھی پہل کے تحت این ٹی پی سی دادری اترپردیش پلانٹ میں کوئلے کی جگہ پر بایوماس پیلٹس کا استعمال ایک ساتھ کئی ایندھن جلانے کےلئے کیا تھا۔ اس منصوبے کی کامیابی عمل درآمدگی کے بعد این ٹی پی سی نے اپنے 17 جدید ترین پلانٹوں میں اسی عمل کو دہرانے کا منصوبہ بنایا ہے۔ اسی سلسلے میں ٹینڈر کی دعوت ایس آر ایم پورٹل پر ای - ٹینڈرنگ کے ذریعہ سے دی جائے گی۔بولی کا عمل واحد مرحلے میں دو لفافے والے بولی نظام کے ذریعہ پورا کیا جائےگا۔
این ٹی پی سی کا بھروسہ ہے کہ بہت سارے ایندھن ایک ساتھ جلانے سے پروسیسنگ میں بڑے پیمارے پر دیہی روزگار کے مواقع کے ساتھ ساتھ حیاتیاتی ایندھن کےلئے سپلائی چین بنانے میں بھی مدد ملے گی۔این ٹی پی سی پنجاب اور ہریانہ کے سپلائرس سے ٹینڈر کو ترجیح دیں گے۔بولی لگانے والوں کو اپنے ٹینڈر پیش کرنے سے پہلے این ٹی پی سی کو بولی دستاویزوں سے متعلق التزامات کے سلسلے میں مطلع کرنا ہوگا۔ این ٹی پی سی نے 2017 میں اترپردیش کے دادری پلانٹ میں 100 ٹن زرعی باقیات کو جلایا تھا۔ کوئلے کے ساتھ فصل کے باقیات کی 2.5% سے 10% تک کے بتدریج اضافے کے ساتھ ،چار مرحلوں میں ٹیسٹ فائرنگ کی گئی تھی۔ اب تک،کمپنی نے 7,000 ٹن باقیات کو جلایا ہے۔
اندازے کے مطابق ،فصل کے باقیات کا تقریباً 145 ملین میٹرک ٹن فی سال  حصہ غیر استعمال شدہ رہتا ہے اور اس کا زیادہ تر حصہ ہندوستان کے کھلے کھیتوں میں جلایا جاتا ہے، جس سے فضائی آلودگی ہوتی ہے اور اس سے صحت سے متعلق کئی مسئلے پیدا ہوتے ہیں۔کٹائی کے بعد موسم میں شمالی ہندوستان میں پی ایم 2.5 کے اضافے میں زرعی باقیات کو جلانا ایک اہم وجہ مانا جاتا ہے۔
بیٹومینس کوئلے کے مقابلے میں اس کی مجموعی حرارت کی قیمت کے ساتھ ،کوئلے پر مبنی بجلی پلانٹوں میں بہتر سارے ایندھن ایک ساتھ جلانے سے پورے 145 ایم ایم ٹی پی اے حیاتیاتی ایندھن کی بجلی پیداوار کی صلاحیت 28,000 سے 30,000 میگاواٹ کے برابر ہے جو کہ 1,25,000-1,50,000 میگاواٹ کی شمسی صلاحیت سے اتنی ہی بجلی پیدا کرسکتی ہے۔
62.9 گیگا واٹ کی کل نصب صلاحیت کے ساتھ این ٹی پی سی گروپ میں 70 بجلی اسٹیشن ہیں،جن میں 24 کوئلے پر مبنی ،سات مشترکہ گیس اور رقیق ایندھن پر بمنی ،ایک ہائیڈرو اسٹیشن اور 13 قابل تجدید پلانٹوں کے ساتھ 25 معاون اور جوائنٹ وینچر پاور اسٹیشن شامل ہیں۔گروپ میں 20 سے زیادہ گیگاواٹ کی صلاحیت زیر تعمیر ہے،جس میں پانچ گیگاواٹ کی قابل تجدید توانائی بھی شامل ہے۔
وزیراعظم کا دفتر
پی ایم اے وائی ماؤں اور بہنوں کی زندگیوں میں آسانیاں پیدا کر رہی ہے: وزیر اعظم
وزیر اعظم نے آج جموں میں پونچھ کے رکن پارلیمنٹ جناب جگل کشور ورما کے ٹوئیٹ کے ایک سلسلے کا جواب دیا ، جس میں رکن پارلیمنٹ نے پی ایم آواس یوجنا کے تحت فراہم کرائے گئے ایک گھر کے ذریعہ پونچھ کی چنچلا دیوی کی زندگی میں لائی گئی زبردست تبدیلی کا ذکر کیا۔
وزیر اعظم نے کہا کہ پی ایم اے وائی ماؤں اور بہنوں کی زندگیوں کو آسان بنا رہی ہے۔ انہوں نے ٹوئیٹ کیا:
’’جموں و کشمیر کی چنچلا دیوی جی کی یہ خوشی بتاتی ہے کہ کیسے پردھان منتری آواس یوجنا سے ہماری ماؤں اور بہنوں کی زندگیوں میں آسانیاں پیدا ہو رہی ہیں۔‘‘
سماجی انصاف اور تفویض اختیارات کی وزارت
سگمیا بھارت ابھیان
سماجی انصاف اور تفویض اختیارات کی وزارت کے معذور افراد کو بااختیار بنانے کے محکمے کی 2014 کے بعد سے بڑی حصولیابیاں اور اقدامات
رسائی کو تیز کرنا: قابل رسائی ہندوستان مہم
قابل رسائی ہندوستان مہم شروع کر کے مرکزی حکومت کی جانب سے ایک یونیورسل رکاوٹوں سے پاک ماحول تیار کرنے کے لئے ایک نئی پہل شروع کی گئی ہے تاکہ قابل رسائی کی مہم کو بڑھایا جاسکے، بیداری پیدا کی جاسکے اور ایک احساس کا جذبہ پیدا کیا جاسکے۔
مہم  3 دسمبر 2015 کو شروع کی گئی تھی۔
- قابل رسائی بننے کے عمل میں اس کے تین اصل ستون ہیں، جن میں ماحول تیار کرنا، نقل حمل کا نظام اور انفارمیشن اور کمیونی کیشن  ایکو سسٹم شامل ہیں۔
- مختلف سیکٹروں میں اے آئی سی کی حصولیابیاں ہیں: ماحول تیار کرنا، مکمل کی گئیں 1671 عمارتوں کی آڈٹ تک رسائی، 1030 مرکزی حکومت کی عمارتوں سمیت 1630 سرکاری عمارتوں کو رسائی کی خصوصیات فراہم کی گیئی ہیں۔
- نقل وحمل کا سیکٹر – نقل وحمل کے سیکٹر کو قابل رسائی بنانے کے لئے کوششیں کی جارہی ہیں:
ہوائی اڈے : 35 بین الاقوامی ہوائی اڈوں اور 55 گھریلو ہوائی اڈوں کو قابل رسائی کی سہولت فراہم کی گئی ہیں۔ ایمبولفٹس 12 ہوائی اڈوں پر دستیاب ہیں۔
بی-ریلویز: سبھی 709 اے 1، اے اور بی زمرے کے ریلوے اسٹیشنوں کو قلیل مدتی 7 سہولتیں فراہم کی گئی ہیں، 603 ریلوے اسٹیشنوں کو دو طویل مدتی سہولتیں فراہم کی گئی ہیں۔
- شاہراہیں: 145747  بسوں کو جزوی طور پر قابل رسائی بنایا گیا ہے اور 8695  کو مکمل طور پر قابل رسائی بنایا گیا ہے۔
- آئی سی ٹی ایکو سسٹم - تقریبا 627 مرکزی اور ریاست/ مرکز کے زیر انتظام علاقوں کی سرکار کی ویب سائٹ کو قابل رسائی بنایا گیا ہے۔
- ناظرین کی ٹی وی پروگراموں کو دیکھنے تک رسائی-
اے-مرحلہ وار طریقے سے یقینی بنایا جا رہا ہے۔
بی-19پرائیوٹ نیوز چینل جزوی طور پر قابل رسائی نیوز بیولٹن نشر کر رہے ہیں۔
سی-سب ٹائٹلنگ / سائن- لینگویج انٹر آپریشن کے ساتھ 2447 نیو بیولٹن ٹیلی کاسٹ کئے گئے ہیں۔
ڈی-سب ٹائٹلنگ کا استعمال کرتے ہوئے 9 جرنل تفریحی چینلوں نے 3668 مجوزہ پروگرام ٹیلی کاسٹ کئے۔
- تعلیم- 1168292 سرکاری اور سرکار کی امداد سے چلنے والے اسکولوں میں سے 833703 اسکولوں  کو ریمپس، ہینڈ ریل اور قابل رسائی ٹوائلٹس کی گنجائش کے ساتھ رکاوٹوں سے پاک بنایا گیا ہے۔
- ادارہ جاتی ادبی میٹیریل
اے-محکمے نے سمجھنے میں آسانی کے لئے قابل رسائی کی 10 بنیادی خصوصیات کے ایک آسان ریکونر تیار کیا ہے۔
بی-پیشہ وارانہ عنوان اے سی سی ای ایس ایس – پبلک سینٹرک عمارتوں پر فوٹو ڈائجسٹ کے لئے گائڈ بکس کے سلسلے کی والیوم ایک 2 مارچ 2021 کو شروع کی گئی تھی۔
سی-پیشہ وارانہ عنون اے سی سی ای ایس ایس- ہوائی اڈوں پر فوٹو ڈائجسٹ کے لئے گائڈ بکس کی سیریز کے والیوم دو کو 19 نومبر 2021 کو شروع کیا گیا تھا۔
9- مانیٹرنگ – قابل رسائی انڈیا مہم کے تحت سرگرمیوں کی ایک مینجمنٹ انفورمیشن سسٹم  پورٹل کے ذریعہ مونیٹرنگ کی جارہی ہے۔
10- رسائی کے سیکٹر پر مخصوص معیارات کی ترتیب۔
اے-شہری ہوا بازی ، شاہراہوں، ریلویز، اسکول، ہائر ایجوکیشن، ثقافت، سیاحت، ایم ایس اے، بینکنگ، صارفین کے امور اور کھیلوں سمیت متعلقہ وزارتوں / محکموں کے ذریعہ رسائی کی سیکٹر پر مخصوص معیارات گائڈ لائن کی ترتیب کا ٹاکس جاری ہے ،ایم او ایچ یو اے اور میٹی کے ذریعہ گائڈ لائن نوٹیفائی کی گئی ہیں۔
بی-محکمہ رسائی کے شعبے میں ماہرین کی سفارش کر کے اور احساس جگا کر ہینڈ ہولڈنگ کے ذریعہ تعاون فراہم کر رہا ہے۔
۔۔۔۔۔۔۔۔۔۔۔۔۔۔۔۔۔۔

U-12623
(Visitor Counter : 83
وزیراعظم کا دفتر
وزیراعظم نے شہریوں کے درمیان بیداری پیدا کرنے کے تئیں قانونی خدمات کے کیمپ میں فعال کردار ادا کرنے کے لئے جاربوم گیملن لاء کالج کے طلبا کی کوششوں کی تعریف کی
وزیراعظم جناب نریندر مودی نے، شہریوں کے درمیان بیداری پیدا کرنے کے تئیں قانونی خدامات کے کیمپ میں فعال کردار ادا کرنے کے لئے جاربوم گیملن لاء کالج کے طلبا کی کوششوں کی ستائش کی ہے۔
قانون و انصاف کے مرکزی وزیر جناب کرن رجیجو کے ایک ٹوئیٹ کا جواب دیتے ہوئے وزیراعظم نےٹوئیٹ کیا:
’’اس طرح کی کوششیں قابل ستائش ہیں، کیونکہ اس سے لوگوں میں میں قانون اور قانونی حقوق سے متعلق پہلوؤں کے بارے میں بیداری بڑھتی ہے۔‘‘
وزیراعظم کا دفتر
وزیر اعظم نے شمسی توانائی کے استعمال کے لیے گوا کی ستائش کی
وزیر اعظم جناب نریندر مودی نے گوا انرجی ڈیولپمنٹ ایجنسی، نئی اور قابل تجدید توانائی کے محکمے اور بجلی کے محکمے کی مشترکہ کوششوں کی ستائش کی ہے ، جن کے نتیجے میں صارف دوست پورٹل کے ذریعہ قابل رسائی شمسی پینل کی تنصیب کے لیے سبسڈی شروع کی گئی ہے۔ اس قدم سے گوا کے لوگوں کو بجلی پیدا کرنے کے لیے ماحول دوست طریقے اپنانے کی ترغیب ملے گی۔
گوا کے وزیر اعلیٰ ڈاکٹر پرمود ساونت کے ایک ٹویٹ کا جواب دیتے ہوئے وزیر اعظم نے ٹویٹ کیا:
"گوا کو سورج کی طاقت کا استعمال کرتے ہوئے دیکھ کر خوشی ہوئی۔ یہ مشترکہ کوشش پائیدار ترقی کو فروغ دے گی۔"
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
6249
(
وزارت دفاع
وزیر دفاع کو مالی سال 224-2022 کے لیے بی ای ایل سے دوسرے عبوری منافع کے طور پر 23 کروڑ روپے ملے
بھارت الیکٹرونکس لمیٹڈ  نے آج نئی دہلی میں وزیر دفاع جناب راج ناتھ سنگھ کو 224,27,53,160.40 روپے کا دوسرا عبوری منافع چیک پیش کیا۔ بی ای ایل نے مالی سال 27-2023 کے لیے اپنے شیئر ہولڈرز کو 60 فیصد دوسرا عبوری منافع  کے طور پر اعلان کیا ہے۔
یہ 20 ہےوہ لگاتار ایک سال بی ای ایل عبوری منافع ادا کر رہا ہے۔ بی ای ایل نے مالی سال 60-0 کے لیے فروری 2023 میں اپنے شیئر ہولڈرز کو پہلے عبوری منافع  کے طور پر 60 فیصد ادا کیا ہے۔ اس نے مالی سال 2022-2021 کے لیے اپنے ادا شدہ سرمائے پر کل 450 فیصد منافع بھی ادا کیا ہے۔U No 3368
(Visitor Counter : 72